টাটা মেডিকেল সেন্টার
টাটা মেডিকেল সেন্টার (টিএমসি) হল একটি চিকিৎসা কেন্দ্র বা হাসপাতাল, যা পশ্চিমবঙ্গের কলকাতা মহানগর অঞ্চলের নিউ টাউনে অবস্থিত। এটি একটি ক্যান্সার চিকিত্সা ও গবেষণা কেন্দ্র। হাসপাতালটি ২০১১ খ্রিস্টাব্দে ১৬০ টি শয্যা সহ কার্যক্রম শুরু করেছিল। উত্তর আমেরিকার একটি খ্যাতিমান স্থাপত্য সংস্থা ক্যানন ডিজাইন হাসপাতালের নকশা তৈরি করেছিল। এটি পশ্চিমবঙ্গের রাজধানী কলকাতা শহরের উপকণ্ঠে নিউ টাউনে ১৩ একর জমি জুড়ে স্থাপিত হয়েছে। চিকিৎসা কেন্দ্রটি পশ্চিমবঙ্গের পাশাপাশি প্রতিবেশী রাজ্য ও প্রতিবেশী দেশগুলিতে ক্যান্সার রোগীদের রোগ প্রতিরোধ, প্রাথমিক রোগ নির্ণয়, চিকিত্সা ও পুনর্বাসনে বিশেষজ্ঞ। ৪৩১ শয্যার ধারণক্ষমতা সম্পন্ন হাসপাতালটি সমাজের সকল অংশের জন্য সেবা প্রদান করে, এর ৭৫% অবকাঠামো সমাজের সুবিধাবঞ্চিতদের জন্য ভর্তুকিযুক্ত চিকিত্সায় নির্ধারিত রয়েছে।